Държавен вестник, бр. 36, 2015 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  36
Чл. 2. Стационарните и мобилните АТСС 
заснемат статични изображения във вид на 
снимков материал и/или динамични изобра-
жения – видеозаписи, с данни за установените 
нарушения на правилата за движение.
Чл. 3. За установените от АТСС нарушения 
на правилата за движение по пътищата се 
издават електронни фишове чрез използване 
на автоматизирана информационна система.
Раздел ІІ
 Условия за използване на автоматизирани 
технически средства и системи
Чл. 4. За осъществяване на контрол на 
движението по пътищата се използват АТСС, 
одобрени по реда на Закона за измерванията, 
притежаващи удостоверение за одобрен тип 
средство за измерване и преминали първона-
чална или последваща проверка от Българ-
ския институт по метрология или от лица, 
оправомощени от председателя на Държавната 
агенция за метрологичен и технически надзор.
Чл. 5. (1) Всяко автоматизирано техническо 
средство и система за контрол на правилата 
за движение и изготвените статични изобра-
жения във вид на снимков материал и/или 
динамични изображения – видеозаписи, при-
тежават уникален идентификационен номер. 
(2) Данните за нарушенията, заснети с 
АТСС, се събират, анализират и съхраняват 
в локална компютърна конфигурация, лока-
лен сървър на местно ниво или в централен 
сървър на национално ниво. 
Раздел ІІІ
Ред за използване на автоматизирани техни­
чески средства и системи
Чл. 6. (1) Автоматизираните технически 
средства и системи се използват съгласно 
инструкцията на производителя.
(2) Местата за контрол с АТСС се опреде-
лят въз основа на анализ съобразно следните 
показатели:
1. основни причини за настъпване на път-
нотранспортните произшествия (ПТП);
2. честота на настъпване на ПТП и извърш-
ваните нарушения на правилата за движение 
по вид, време и място;
3. участъците с концентрация на ПТП;
4. интензивност на пътното движение и 
характерни участъци с уязвими участници в 
движението;
5. оценка на ефективността на контролната 
дейност в часове.
(3) Органи на местната и изпълнителната 
власт, гражданите и други заинтересовани 
институции или организации могат да пред-
лагат места за контрол, които да бъдат взети 
предвид след анализ по ал. 2.
Чл. 7. (1) Местата за контрол с мобилни 
и стационарни автоматизирани технически 
средства и системи се обозначават с пътен 
знак Е24 и се оповестяват чрез средствата за 
масово осведомяване или на интернет стра-
ницата на Министерството на вътрешните 
работи. 
(2) Пътният знак Е24 се поставя преди 
мястото за контрол във всяка посока на 
сработване на автоматизираните технически 
средства и системи. При указване на мястото 
на контрол с преносим пътен знак Е24 раз-
положението му се документира със снимка.
(3) Под пътен знак Е24 се поставя допъл-
нителна табела Т2, указваща дължината на 
контролирания участък, в случаите, когато 
се осъществява контрол:
1. на няколко места за контрол, разполо-
жени в един участък;
2. във време на движение. 
Чл. 8. При контрол на въведено с пътен 
знак ограничение на скоростта мястото за 
разполагане на АТСС се определя така, че 
измерителят му да сработва след навлизане на 
превозното средство в зоната с ограничение 
на скоростта.
Чл. 9. (1) За осъществяване на контрол 
с АТСС служителят позиционира служебен 
автомобил или мотоциклет или временно 
разполага АТСС на участък от пътя и насочва 
уреда в контролираната посока.
(2) Служителят включва автоматизираното 
техническо средство или система и извършва 
необходимите първоначални настройки за 
започване на автоматизирания контрол и 
поставя начало на работния процес.
(3) По време на измерване на скоростта 
от мобилно АТСС служителят може да осъ-
ществява наблюдение за функционирането 
на уреда или да осъществява регулиране и 
подпомагане на движението, както и контрол 
за спазване правилата за движение. 
(4) След изтичане на времето за контрол 
служителят изключва автоматизираното 
техническо средство или система, като ин-
формацията със запаметените от уреда данни 
се съхранява в локална компютърна конфи-
гурация или локален сървър за издаване на 
административни документи във връзка с 
установените нарушения, което се отразява 
в протокола по чл. 10. 
Чл. 10. (1) За всяко използване на мобил-
но АТСС за контрол се попълва протокол 
съгласно приложението. 
(2) Протоколът по ал. 1 се попълва при 
всяка смяна на мястото/участъка за контрол, 
като при контрол във време на движение с 
мобилно АТСС се отбелязва началото и краят 
на контролирания участък.
(3) При работа с временно разположени на 
участък от пътя автоматизирани технически 
средства и системи за контрол на скоростта 
протоколът се попълва за всяко място за 
контрол и се съпровожда със снимка на раз-
положението на уреда.